Uudet tuulet Finnverassa | Yrittajat.fi
Yrittäjät > Helsingin Yrittäjät > Helsingin Yrittäjät - Lauttasaari ry > Yrittajan Abc > Taloushallinto Ja Maksut > Rahoitus > Finnveran Rahoituspalvelut
Finnveran pk-yritysten rahoitus on uudistunut. Moni uudistus on saanut alkunsa siitä, että Suomen Yrittäjien, Finnveran ja työ- ja elinkeinoministeriön yhdessä tekemä Pk-yritysbarometri on nostanut esiin yrittäjien kokemia ongelmia rahoituksessa. Tässä listaa uudistuksista:
Pienyritysten rahoitus ilman pankkia 50 000 euroon asti
Aloittavalle yritykselle lainaan enintään 80 000 euron takaus luottotietojen perusteella.
Vakuuspolitiikkaa yksinkertaistettu huomattavasti.
Kasvaville ja kansainvälistyville yrityksille ja toimitusten/kauppojen rahoitusta 80 prosentin takauksella.
Tavanomaisemmassa rahoituksessa pääsääntö riskinjaolle 50 prosenttia, joka voidaan ylittää, jos kokonaisvastuissa pankki pysyy päärahoittajana.
Keskisuurten yhtiöiden rahoitusmandaatti 300 miljoonan euron liikevaihtoon asti.
Kasvun rahoitus mahdollista kokonaan vakuudettomana taloudeltaan vakaille yhtiöille: jos yrityksellä on x euroa omaa pääomaa ja saman verran pankin rahoitusta, se voi saada saman saman verran Finnveran vakuudetonta rahoitusta.
Epäsymmetrisen maturiteetin mahdollisuus investointihankkeissa.
Finnveralla mahdollisuus merkitä joukkovelkakirja-anteja.
Finnvera lisää riskinottoa yrityskauppojen ja niihin liittyvien hankkeiden rahoituksessa
Omarahoitusvaatimukset (lisäsijoitusten tekeminen) lieventyneet, jos yrityksen omavaraisuus on ennestään riittävän hyvällä tasolla ennen hankkeen toteuttamista.
Yrittäjälainalla (max. 100 000 euroa, 20 prosentin omarahoitusvaade) mahdollisuus rahoittaa osakeyhtiön osakepääomaa tai sen korotusta ilman vakuutta (osakeyhtiön osakkeita ei vaadita vakuudeksi).
Yrityksen ostavalta yrittäjältä ja yritykseltä vaadittavien vakuuksien määrä vähenee — yrittäjän omavelkaisen takauksen määrä pienenee 50 000 eurosta 20 000 euroon — luovutetaan osa yrityksen vakuuksista pankille, jos ostava yritys on ennestään Finnveran asiakas ja vakuuden luovuttaminen on muutoin mahdollista.
Finnveran osuus yrityskauppojen ja sen jälkeen toteutettavien investointihankkeiden rahoituksessa yleensä noin puolet.
Käyttöpääoman rahoitus voi olla tietyissä tapauksissa kokonaan vakuudetonta.
Yritysoston toteuttaneen yrityksen kotimaan/vientikauppojen ennakkomaksujen tai toimitusvakuuksien rahoituksessa Finnveran takausosuus jopa 80 prosenttia.
Alkutakausuudistus lisää joustavuutta aloittavien pienten yritysten omistusjärjestelyjen ja yrityskauppojen rahoitukseen — Finnveran takausosuus nousee 60 prosentista 80 prosenttiin — Finnveralle jatkossa omat erilliset vakuudet (aiemmin yhteiset vakuudet pankin kanssa) — yrittäjiltä vaadittavien omavelkaisten takausten yhteenlaskettu määrä rajattu 25 prosenttiin Finnveran takaamasta osuudesta, muita vakuuksia ei vaadita — omarahoitusta ei vaadita lainkaan (kuten ei aikaisemminkaan).
Finnveran rahoituspalvelut ylös Tekesin rahoituspalvelut